
Predkladacia správa

[bookmark: _Hlk11398911]Návrh opatrenia Národnej banky Slovenska z ... 2026 o registri finančných agentov, finančných poradcov, finančných sprostredkovateľov z iného členského štátu v sektore poistenia alebo zaistenia a finančných sprostredkovateľov z iného členského štátu v oblasti poskytovania úverov na bývanie (ďalej len „návrh opatrenia“) bol vypracovaný na základe splnomocňovacieho ustanovenia § 16 ods. 13 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov (ďalej len „zákon o finančnom sprostredkovaní“).
[bookmark: _Hlk117244510]
Účelom navrhovaného opatrenia je aktualizácia úpravy  návrhu na zápis, zmenu zápisu a zrušenie zápisu v registri  finančných agentov, finančných poradcov, finančných sprostredkovateľov z iného členského štátu v sektore poistenia alebo zaistenia a finančných sprostredkovateľov z iného členského štátu v oblasti poskytovania úverov na bývanie (ďalej len „register“).

Súčasne platné opatrenie Národnej banky Slovenska z 25. septembra 2018 č. 12/2018 o registri finančných agentov, finančných poradcov, finančných sprostredkovateľov z iného členského štátu v sektore poistenia alebo zaistenia a finančných sprostredkovateľov z iného členského štátu v oblasti poskytovania úverov na bývanie upravuje návrh na zápis, zmenu zápisu, zrušenie zápisu a ďalšie podrobnosti týkajúce sa zápisu finančného agenta do registra, nereflektuje však na legislatívne zmeny zákona o finančnom sprostredkovaní, ktoré boli prijaté od jeho vydania. Do návrhu opatrenia sa tiež premietajú zmeny webovej aplikácie registra, ktoré vyplynuli z aplikačnej praxe. 

Účinnosť návrhu opatrenia sa navrhuje od 1. januára 2027.

Návrh opatrenia sa netýka pôsobnosti miestnej územnej samosprávy, z tohto dôvodu nie je potrebné vyjadrovať sa k súladu návrhu opatrenia s Európskou chartou miestnej samosprávy.
